OzLabs/hebrew-wiki-articles huggingface dataset:
מערב אוקספורדשייר

מערב אוקספורדשייר הוא תת-מחוז של מחוז אוקספורדשייר באנגליה, בריטניה. תת-המחוז מכיל עיירות כמו וודסטוק, ברפורד, צ'יפינג נורטון, צ'רלברי וויטני, שבה נמצאת המועצה.

האזור הוא בעיקרו כפרי ונמצא בו יער, הפעילות העיקרית היא בחקלאות ובמקצועות נלווים.

המחוז הוקם ב-1 באפריל 1974.

מערב אוקספורדשייר נמצא בתוך אגן ההיקוות של נהר התמזה.

==קישורים חיצוניים==

* 
* 

קטגוריה:אנגליה: מחוזות
תחושת העוצמה

תחושת העוצמה (באנגלית: The Feeling of Power) הוא סיפור מדע בדיוני קצר מאת אייזיק אסימוב. הסיפור הופיע לראשונה בפברואר 1958 במגזין מדע בדיוני והודפס מחדש ב-1959 בקובץ הסיפורים "מחר כפול תשע". הסיפור הופיע גם במקראה הישראלית לבתי ספר יסודיים 'פתחו את השער'.

== עלילה ==
בעתיד הרחוק, החברה האנושית חיה בסביבה המבוססת על מחשבים ומכונות בעוד בני האדם שכחו את יסודות המתמטיקה, כולל אפילו היכולת לספור.

"הפדרציה הארצית" נמצאת במלחמה עם כוכב דנב. במלחמה משתמשים בכלי נשק ארוכי טווח הנשלטים על ידי מחשבים כבדים, יקרים וקשים להחלפה. בחלוף 5 שנות מלחמה מתגלה כי טכנאי מדרג נמוך בשם מיירון אוב עשה הנדסה לאחור למחשבים ישנים ו"גילה" שיטה לכפול מספרים בעזרת עיפרון ונייר. בתחילה הוא מתקשה לשכנע את הגנרלים בנכונות תגליתו אך לאחר מספר הדגמות הם משתכנעים וחושבים כיצד לרתום את השיטה לשימוש מלחמתי.

בעקבות הגילוי נפתח מבצע "מספר" בו נרתם החשבון לטובת המלחמה. הגנרלים העלו רעיונות על טילים מאוישים, כיוון שלטענתם הם יעילים וזולים יותר מהטילים הקיימים.

בסופו של דבר, אוב מתחרט בהבינו כי התגלית תגרום להרס וחורבן ולכן הוא מתאבד.

קטגוריה:נובלות 
קטגוריה:יצירות משנת 1958
קטגוריה:סיפורים קצרים מאת אייזק אסימוב
קריאמאים

קריאמאים (שם מדעי: Cariamae) היא סדרה של עופות טורפים, החיים בעיקר על הקרקע כשבעבר היו מינים שכלל לא יכלו לעוף. מינים אלה הם קרוביהם של העגוראים ובעבר השתייכו לקבוצה זו. עם זאת מיונים מאוחרים רואים בהם סדרה עצמאית הקרובה יותר לבזאים, לתוכאים ולציפורי השיר והם שייכים לקבוצה אוסטרלאווס.

מרבית הקריאמיים נכחדו, והיום יש רק 2 מינים ממשפחת הקריאמיים (Cariamidae): קריאמה אדומת רגל וקריאמה שחורת רגל, הקטנה יותר. אלו עופות דרום אמריקאים זריזים הטורפים חיות קטנות ובעלי מקור מעוקל ורגליים ארוכות עם טפרים.

בעבר סדרה זו כללה מינים ענקיים ששלטו באמריקה הדרומית ולאחר ההחלפה האמריקאית הגדולה גם בדרום אמריקה הצפונית. מינים אלה השתייכו למשפחת הפורוסרקוסיים וגם לבטורניטיים והם היו בעלי מקור גדול ומחודד שעוצב לקטל חיות אחרות. הגדולים בין מינים אלה היו הברונטורניס והקלנקן שהגיעו עד גובה 3 מטר ומשקל של 400 ק"ג. עם זאת הסוג סטריגוגיפס היה גם קטן יחסית וכנראה שהיה אוכל צמחים בהתבסס על מבנה מקורו.

==מיון==
* סדרה קריאמאים (Cariamae)
** משפחה קריאמיים (Cariamidae)
***סוג ומין יחיד: קריאמה אדומת־רגל (Cariama cristata)
*** סוג ומין יחיד: קריאמה שחורת־רגל (Chunga burmeisteri)
** משפחה פורוסרקוסיים (Phorusrhacidae) - נכחדה
** משפחה בטורניטיים (Bathornithidae) - נכחדה
** משפחה אמגינורניטיים (Ameghinornithidae) - נכחדה
** משפחה Idiornithidae - נכחדה
** משפחה Salmilidae - נכחדה
** משפחה Qianshanornithidae? - נכחדה

==קישורים חיצוניים==

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1888
קטגוריה:טקסונים שתוארו בידי מקס פורברינגר
יצחק בלוך

יצחק (ארנסט) בלוך (20 באפריל 1913 – 4 במרץ 1994) היה מבכירי המלונאים בישראל. חבר הנהלת התאחדות בתי המלון במשך יותר מ-40 שנה והיושב ראש שלה בשנים 1972–1976. יליד הונגריה, ניהל את נציבות בית"ר בצ'כוסלובקיה, פעיל בתנועה הרוויזיוניסטית, בנה וניהל מספר בתי מלון בארץ, בהם מלונות "שולמית", "נוף" ו"נוף הכרמל" בחיפה.

==רקע==
יצחק בלוך נולד לשמואל ובלומה בעיר סעלוש שבהונגריה (לאחר המלחמה בצ'כוסלובקיה) למשפחה יהודית, מסורתית וציונית. בנעוריו ייסד את תנועת "השומר קדימה" שאחר כך התמזגה לתוך תנועת בית"ר בצ'כוסלובקיה. מיד לאחר שסיים בית ספר תיכון (הגימנסיה העברית במונקאץ' שברוסיה הקרפטית) נבחר לנהל את תנועת בית"ר בצ'כוסלובקיה.

בשנת 1933, בעודו סטודנט שנה ב' למשפטים באוניברסיטת פראג, נקרא בלוך על ידי זאב ז'בוטינסקי ללונדון לשם ניהול קרן תל-חי. לאחר מספר שנים של שהייה בלונדון, במחיצתו של ז'בוטינסקי, הוחלט להעתיק את משרדי קרן תל-חי לתל אביב ולשם כך עלה לארץ ישראל ב-1938. בשנותיו הראשונות בארץ היה בלוך מפעילי האצ"ל בחיפה ואף נעצר על ידי הבריטים בבתי הסוהר בעכו ובלטרון (במסגרת השבת השחורה 1946, בה נעצרו ראשי ומנהיגי היישוב העברי). בשנת 1949 היה בלוך מועמד לכנסת הראשונה מטעם ברית הציונים הרוויזיוניסטים. לאחר שתנועת הרוויזיוניסטים דחתה את הצעתו של מנחם בגין להצטרף לתנועת החירות, תנועת הרוויזיוניסטים לא נכללה בכנסת הראשונה לעומת תנועת החירות, שקיבלה 14 מנדטים.

ב-1948 נכנס בלוך לעסקי המלונאות והקים את מלון "נוף כרמל" בכיכר היינריך היינה. בשנת 1956 רכש את מלון "שולמית" בחיפה. בשנת 1974 הקים גם את מלון "נוף" במרכז הכרמל. במשך השנים ניהל גם את מלון השרון בהרצליה ומלונות נוספים.

כבר משנתו הראשונה בעסקי המלונאות ועד יום מותו היה בלוך חבר הנהלת התאחדות המלונות בישראל. בשנים 1972–1976 כיהן גם כיו"ר התאחדות בתי מלון בישראל. בשנת 1984 הוענק לו עיטור המלונאות.

בשנת 1965 נפטרה בתו בת ה-16 יעל.
יצחק בלוך השאיר אחריו אישה, שרה (לבית בוניה ומרדכי גימלשטיין), שני ילדים ושישה נכדים.

== קישורים חיצוניים ==
* עמוס כרמל, [https://web.archive.org/web/20131203022301/http://www.melonaim.org/_Uploads/dbsAttachedFiles/Chapter06.pdf מלון אורחים - סיפור תולדות המלונאות בישראל], התאחדות המלונות בישראל, פרק 6, באתרה
* [http://www.kotar.co.il/kotarapp/index/Page.aspx?nBookID=92730451&nTocEntryID=92739405&nPageID=92730886 בעיית ה'אוצרון' וה'דיפליטיסאציה'] בתוך "ספר בית"ר: קורות ומקורות", באתר כותר

==הערות שוליים==

קטגוריה:מלונאים ישראלים
קטגוריה:אנשי העלייה החמישית

קטגוריה:ישראלים שנולדו ב-1913
קטגוריה:ישראלים שנפטרו ב-1994
ג'ק טראמל

ג'ק טראמל (באנגלית: Jack Tramiel; 13 בדצמבר 1928 – 8 באפריל 2012) היה איש עסקים יהודי-אמריקאי יליד פולין וניצול שואה, שייסד את חברת המחשבים "קומודור" ואת מוזיאון ארצות הברית לזכר השואה, והיה בעליה של חברת המחשבים "אטארי".

== ביוגרפיה ==
ג'ק טראמל נולד ב-1928 בעיר לודז' בפולין, בשם יאצק טרצמיל, וסיים חמש שנות לימוד בבית הספר. בגיל 11 נלקח עם משפחתו לאושוויץ שם עבר מיון על ידי ד"ר מנגלה, נחקק על זרועו מספר, והוא נשלח למחנה עבודה בו שהה עד שחרורו בסיום מלחמת העולם השנייה.

ב-1947 היגר לארצות הברית ושירת בצבא האמריקאי, בו עסק בתיקון מכונות כתיבה. לאחר שחרורו מהצבא בתחילת שנות ה-50 ניהל עם חבר את סוכנות מכונות הכתיבה של זינגר ברובע הברונקס שבניו יורק. הוא נשא לאשה את הלן, ונולדו להם שלושה ילדים.

ב-1956 עבר עם משפחתו לקנדה, שם רכש את חברת "קומודור", אז סוכנות קטנה למכונות כתיבה ידניות. חברת קומודור, שעברה לפעול בפאלו אלטו, ידעה תהפוכות עסקיות רבות מאז הוקמה, אך עיקר פרסומה נבע מייצור המחשב השולחני הראשון, ומייצור סדרת מחשבים שנמכרו ברחבי העולם.

ב-1984 נאלץ להתפטר מהחברה אותה יסד. הוא הקים חברת השקעות ובאמצעותה רכש את חברת אטארי שהייתה במשך שנים יצרנית משחקי וידאו ומחשב פופולריים משנות ה-70 ובשנות ה-90. תחת הנהלתו שיווקה החברה סדרת מחשבים אישיים, ופעלה עד 1996, אז התמזגה עם חברה המייצרת דיסקים למחשבים.

טראמל נמנה עם מייסדי מוזיאון השואה האמריקני שהוקם ב-1993, בוושינגטון ומשמש עד היום כמפעל הנצחה למיליוני יהודים ובני עמים אחרים שנספו בשואה.

טראמל נפטר מאי-ספיקת לב בגיל 83.

== קישורים חיצוניים ==

* 
* 

קטגוריה:ערכים שבהם תבנית בריטניקה אינה מתאימה
קטגוריה:אנשי עסקים יהודים אמריקאים
קטגוריה:מהגרים מפולין לארצות הברית
קטגוריה:אמריקאים שנולדו ב-1928
קטגוריה:אמריקאים שנפטרו ב-2012
רון עמיר

עיד אל-פיטר, 2006
רון עמיר (נולד ב-4 במרץ 1973) הוא צלם ישראלי. עמיר יוצר בצילום סטילס ווידאו, עיקר עבודתו עוסקת בפרויקטים חברתיים ארוכי טווח.

==ביוגרפיה==
עמיר נולד בקיבוץ יחיעם. הוא למד אמנות וצילום במדרשה לאמנות בבית ברל ובשנת 2003 סיים בהצטינות את לימודיו. עבודותיו מאותה עת כללו תצלומי צבע תיעודיים ובהם היבטים אתנוגרפיים ופוליטיים של החיים של תושבי ג'סר א-זרקא. עמיר מצלם בפורמטים גדולים ובינוניים ובצילום אנלוגי.

בשנת 2005 קיבל עמיר את מלגת "אמן-מורה" של משרד החינוך ומשרד התרבות. במסגרת מלגה זו, הקים עמיר תוכנית ייחודית ללימודי צילום עבור תלמידי התיכון בכפר ג'סר א-זרקא, לאור הצלחת הפרויקט המלגה חודשה לעמיר במשך 4 שנים. ב-2008 זכה עמיר בפרס האמן הצעיר מטעם משרד התרבות והספורט. ועדת הפרס ציינה בנימוקיה בין היתר כי "... גוף העבודות של רון עמיר הוא תוצר מרתק של עבודה רבת שנים בכפר הערבי ג'סר א-זרקא. מה היא הברית בין צלם למצולם, שואל עמיר: זהו צילום שבו מהדהדות התהיות אודות היחסים ביניהם ואודות יחסיה של האמנות עם פעילות מוסרית ופוליטית. הצילומים של עמיר קוראים תיגר על ההבחנה בין פנים-חוץ, בין אינטימי למנוכר".

בשנת 2006 החל לשמש כמרצה במחלקה לצילום של המדרשה לאמנות בבית ברל, משנת 2009 משמש כמרצה במוסררה בית הספר הרב תחומי לאמנות וחברה ע"ש נגר ומשנת 2010 מרצה עמיר גם בבית ספר מנשר לאמנות. בשנת 2014 השתתף עמיר בתוכנית השהות של ארטפורט בתל אביב.

==תערוכות יחיד==
*2005 "בין לבין" מרכז ווייל, כפר שמריהו
*2007 "ברזך" גלריה המדרשה, תל אביב-יפו
*2010 "תצלומים" גלריה דנה, יד מרדכי
*2011 "עיד אל פיטר", גלריה המדרשה, תל אביב-יפו
*2012 "שהות", סדנאות האמנים, תל אביב-יפו
*2013 "צמר פלדה", גלריית חזי כהן, תל אביב-יפו
*2014 "ג'סר א-זרקא", מוזיאון חיפה לאמנות, חיפה
*2014 "ג'סר א-זרקא", המרכז הישראלי לאמנות דיגיטלית, חולון
*2014 "ג'סר א-זרקא", תיכון ג'סר א-זרקא, ג'סר א-זרקא
*2016-2017 "להעביר את הזמן בחולות", מוזיאון ישראל. אוצר: נעם גל
*2017 "פני הדברים", גלריית חזי כהן, תל אביב-יפו. אוצרת: עפרה חרנ"ם

==השכלה==
*1992 צילום, המכון לאמנות, סמינר אורנים, טבעון
*1999 לימודי סטודיו, בית הספר מימד, תל אביב-יפו
*2000-03 אמנות וצילום, המדרשה - בית הספר לאמנות, מכללת בית-ברל

==פרסים==
*1992 מלגת לימודים, מוזיאון ראובן ועדית הכט, חיפה
*2003 מלגת הצטיינות, המדרשה - בית הספר לאמנות, המכללה האקדמית בית ברל
*2008 פרס האמן הצעיר, משרד המדע התרבות והספורט
*2015 פרס לנדאו לאמנויות הבמה בתחום אמנות חזותית

==קישורים חיצוניים==

* 
* 
* רון עמיר, [http://ron-amir.com/ אתר האמן - ron-amir.com]
* 

==הערות שוליים==

קטגוריה:צלמים ישראלים
קטגוריה:זוכי פרס לנדאו לאמנויות הבמה
קטגוריה:יחיעם: אישים
קטגוריה:אמנים ישראלים שבאו מהקיבוצים
קטגוריה:בוגרי המדרשה לאמנות
קטגוריה:סגל המדרשה לאמנות
קטגוריה:בוגרי ארטפורט
קטגוריה:ישראלים שנולדו ב-1973
לאנדרי מולמו

לאנדרי מולמו (בצרפתית: Landry Mulemo; נולד ב-27 בספטמבר 1986) הוא כדורגלן בלגי ממוצא קונגלוזי המשחק בעמדת המגן השמאלי.

==קריירה==
מולמו החל את הקריירה שלו במחלקת הנוער של סטנדרד לייז', ולאחר שהושאל לסנט טרוידן לשלוש עונות, שיחק גם בקבוצה הבוגרת של סטנדרד לייז' ורשם במדיה 55 הופעות. בשנת 2008 זכה עם סטנדרד לייז' באליפות. ב-22 ביוני 2010 חתם על חוזה לעונה אחת בבוג'הספור הטורקית, במדיה רשם 21 הופעות. בשנת 2011 חתם לשלוש שנים בקורטרייק הבלגית, במדיה ערך 36 הופעות וכבש שער אחד.

בקיץ 2013 הגיע להיבחן במחנה האימון של בית"ר ירושלים בגרמניה והרשים את המאמן אלי כהן. ב-6 באוגוסט 2013 חתם על חוזה לעונה אחת בקבוצה, שם שיחק עד שחרורו מהקבוצה ב-21 בינואר 2014. בהמשך חתם מולמו בקאפושוואר מליגת העל ההונגרית. בתום אותה העונה, עם סיום חוזהו, עזב מולמו את קאפושוואר וחתם בקורטרייק מליגת העל הבלגית, אך שוחרר ממנה בסוף עונת .

בינואר חתם בולזניה שקודרה מליגת העל האלבנית. ב-11 בפברואר 2017 ערך את הופעת הבכורה שלו בקבוצה, שהייתה גם ההופעה הראשונה שלו מזה שנה וחצי.

===נבחרת לאומית===
מולמו שיחק בכל נבחרות הנוער של בלגיה, ובמדי הנבחרת הצעירה שותף באליפות אירופה עד גיל 21 בשנת 2007. בנוסף שיחק עם הנבחרת עד גיל 23 באולימפיאדת בייג'ינג (2008).

משנת 2011 משחק מולמו בנבחרת הרפובליקה הדמוקרטית של קונגו.

==תארים==
;סטנדרד לייז'
* אליפות: 2007/2008

== קישורים חיצוניים ==

==הערות שוליים==

קטגוריה:הרפובליקה הדמוקרטית של קונגו: כדורגלנים
קטגוריה:הרפובליקה הדמוקרטית של קונגו: מגני כדורגל
קטגוריה:כדורגלנים בלגים
קטגוריה:מגני כדורגל בלגים
קטגוריה:כדורגלני סטנדרד לייז'
קטגוריה:כדורגלני סנט טרוידן
קטגוריה:כדורגלני בוקספור
קטגוריה:כדורגלני קורטרייק
קטגוריה:כדורגלני בית"ר ירושלים
קטגוריה:כדורגלני ולזניה שקודרה
קטגוריה:כדורגלנים זרים בישראל
קטגוריה:ספורטאים בלגים בטורקיה
קטגוריה:ספורטאים בלגים בישראל
קטגוריה:ספורטאים זרים בהונגריה
קטגוריה:ספורטאים זרים באלבניה
קטגוריה:ספורטאים זרים במלטה
קטגוריה:ספורטאים מהרפובליקה הדמוקרטית של קונגו בטורקיה
קטגוריה:ספורטאים מהרפובליקה הדמוקרטית של קונגו בישראל
קטגוריה:כדורגלנים באולימפיאדת בייג'ינג (2008)
קטגוריה:כדורגלני גביע אפריקה לאומות 2013
קטגוריה:כדורגלני נבחרת הרפובליקה הדמוקרטית של קונגו
קטגוריה:אישים מהרפובליקה הדמוקרטית של קונגו שנולדו ב-1986
קטגוריה:בלגים שנולדו ב-1986
אברהם קרשקש

אברהם קרשׂקשׂ (בקטלאנית: Abraham Cresques) היה קרטוגרף יהודי-ספרדי חשוב בן המאה ה-14 שחי ועבד בסיוטאט דה מיורקה, כיום פלמה דה מיורקה. תרומתו העיקרית של אברהם קרשׂקשׂ, ביחד עם בנו יהודה קרשקש, הוא "האטלס הקטלאני" של שנת 1375.

== קורות חייו ==
אברהם קרשׂקשׂ נולד ב-1325 במיורקה כבן לשושלת רבנים. עיקר פרסומו היה בתחום הקרטוגרפיה, אך תואר על ידי כותב בן זמנו גם כאמן של בניית שעונים, מצפנים וכלי ניווט אחרים. הוא היה חבר מוביל בבית הספר המיורקי לקרטוגרפיה, אשר היה פורץ דרך בתחומו. שמו האמיתי הוא "קרשׂקשׂ בן אברהם", אך בספרות מאוחרת יותר שמו נזכר בעיקר בצורה המשובשת. לפעמים הוא נזכר גם כ"קרשׂקשׂ היהודי".

== האטלס הקטלאני ==
מזרח אירופה. מבט מדרום. מתוך האטלס הקטלאני של אברהם ויהודה קרשׂקשׂ, 1375
בשנת 1375, אברהם קרשׂקשׂ ובנו יהודה קיבלו משימה מחואן הראשון מלך אראגון לחבר מספר מפות ניווט של העולם המוכר, עם פירוט רב יותר מהמפות המקובלות עד אותה תקופה. המלך הורה לשניים לפרט במפות על כל "מזרח ומערב" ובפרט "על כל מה שקיים מערבה ממיצרי גיברלטר". בתמורה לכך לאברהם קרשׂקשׂ ובנו שולמו 150 מטבעות זהב אראגוני ו-60 פאונד מיורקי, על פי מסמכים מהמאה ה-14 שנכתבו על ידי המלך עצמו. האב ובנו עבדו על המפות בביתם ברובע היהודי של פלמה דה מיורקה והשלימו אותן באותה שנה. האטלס הקטלאני כולל לא רק מפות, אלא גם מידע באסטרונומיה ותיאורים של אזורים שונים בעולם כפי שהם נכתבו בספרי מסעות אירופאים, כולל אלה של מרקו פולו.

האטלס הקטלאני חיבר מידע ממקורות ישנים וחדשים, והיווה את "הניחוש הטוב ביותר של ימי הביניים למפה של העולם". על מפות האטלס תוארו בצורה מדויקת למדי חופי הים התיכון וחופי האוקיינוס ההודי. ערים נוצריות צוינו באטלס על ידי צלב. הממלכה המונגולית הוצבה במיקומה הנכון במרכז אסיה, וניתן בו פירוט אף לגבי ערים מסוימות בסין. עם זאת כמו מפות עולמיות אחרות בנות התקופה, גם באטלס הקטלאני ירושלים תוארה כיושבת במרכז העולם. 

מלבד האטלס הקטלאני, ישנן מספר עבודות נוספות שמיוחסות לאברהם קרשׂקשׂ או לבנו, אך אין תמימות דעים בין החוקרים האם אכן הם חיברו אותן. בין עבודות אלה ישנן מפות של איסטנבול, פריז, נפאל, ונציה וערים נוספות בעולם.

==קישורים חיצוניים==

* אושי דרמן, [https://www.anumuseum.org.il/he/בלוג-בית-התפוצות/הגעתם-ליעד-הקרטוגרפים-היהודים-שבלעדי/ תמונות מתוך האטלס הקטלאני], בלוג באתר בית התפוצות, אפריל 2019

== הערות שוליים ==

קטגוריה:יהדות ספרד
קטגוריה:קרטוגרפים יהודים
קטגוריה:קרטוגרפים ספרדים
קטגוריה:מיורקה: יהודים בימי הביניים
קטגוריה:ילידי 1325
קטגוריה:נפטרים ב-1387
חזית לנינגרד

מפגש חיילי חזית לנינגרד עם חיילי חזית וולחוב לאחר פריצת המצור.
חזית לנינגרד הייתה קבוצת ארמיות סובייטית, שהוקמה על ידי הפיקוד העליון הסובייטי כדי להגן על מרחב לנינגרד במהלך מלחמת העולם השנייה, ומילאה תפקיד מרכזי במהלך מצור לנינגרד ושחרור אסטוניה ולטביה מכיבוש הנאצי. 

==היסטוריה==
חזית לנינגרד הוקמה בהוראת הסטאבקה ב-23 באוגוסט 1941 תוך פיצול החזית הצפונית. עם הקמתה כללה החזית את הארמיות ה-8, ה-23, ה-48 ומספר יחידות נוספות. ב-30 באוגוסט 1941 הצי הבלטי הועבר תחת פיקודה וב-25 בנובמבר 1942 מיחידות חיל האוויר הסובייטי שהיו באזור הוקמה ארמיית האוויר ה-13. 

תפקידה הראשי של החזית היה לעצור התקדמות קבוצת ארמיות צפון והצבא הפיני במרחב לנינגרד. לאחר קרבות קשים ותוך החלפת מפקדי החזית רק הגעה של גאורגי ז'וקוב לאזור תרמה להתייצבות החזית בסתיו 1941 ותחילת מצור לנינגרד. במהלך שנת 1942 החזית ניסה לפרוץ את המצור אך ללא הצלחה. ביוני 1942 מפקד החזית הועבר מתפקידו תוך האשמות בניהול כושל של הצבא. רק בינואר 1943 מבצע התקפי הביא לכיבוש מבצר שליסלבורג ועל ידי כך הוקם קשר יבשתי אמין עם יתר חלקי ברית המועצות.

בתחילת 1944 במהלך מבצע לנינגרד-נובגורוד הוורמאכט הורחק מפרברי העיר והמצור הסתיים. ביוני 1944 חזית לנינגרד ניהלה מערכה מוצלחת נגד הצבא הפיני שבסופו של דבר הביאה להוצאת פינלנד ממעגל הלחימה.

החל מספטמבר 1944 החזית פעלה לשחרור אסטוניה ובהמשך לטביה. תוך כדי הלחימה התפצלה מחזית לנינגרד החזית הבלטית השלישית, ובאפריל 1945 הועברו תחת פיקוד החזית יחידות של החזית הבלטית השנייה שבוטלה. במהלך אביב 1945 החזית פעלה לכיתור קבוצת ארמיות קורלנד הגרמנית וסיימה את המלחמה באזור זה.

ב-24 ביולי 1945 בוטלה החזית ומפקדתה נוצלה להקמת פיקוד צבאי לנינגרד.

==מפקדים==
* מרקיאן פופוב (27 באוגוסט – 5 בספטמבר 1941) 
* קלימנט וורושילוב (5–14 בספטמבר 1941)
* גאורגי ז'וקוב (14 בספטמבר – 10 באוקטובר 1941)
* איוואן פדיונינסקי (10–26 באוקטובר 1941)
* מיכאיל חוזין (26 באוקטובר 1941 – 8 ביוני 1942)
* לאוניד גובורוב (8 ביוני 1942 – יולי 1945)

==קישורים חיצוניים==

קטגוריה:יחידות צבא של ברית המועצות במלחמת העולם השנייה
קטגוריה:חזיתות סובייטיות במלחמת העולם השנייה
קטגוריה:קבוצות ארמיות של בעלות הברית במלחמת העולם השנייה
קטגוריה:המצור על לנינגרד
מופע השמיים (חידה)

חידת מופע השמיים לא פתורה

מופע השמיים (ביפנית: 天体ショー טנטיי שוו) היא סוג של חידת היגיון שפורסמה לראשונה על ידי ההוצאה לאור ניקולי.

==חוקים==
חידת מופע השמיים פתורה. תחומים שונים נצבעו בצבעים שונים

המשחק מתבצע על גבי טבלה מרובעת ללא גודל מוגדר. בתוך חלק מהתאים, על חלק מצלעות התאים ועל חלק מההצטלבויות בקווי הטבלה מופעים עיגולים קטנים. המטרה היא לחלק את הטבלה לאזורים, כך שבכל אזור יהיה עיגול אחד, וכל עיגול יהווה נקודת סימטריה לאזור שבו הוא נמצא.

וריאציה על החידה היא כאשר לכל עיגול יש צבע. החוקים זהים, אך כל אזור נצבע בצבע של העיגול במרכזו, ואז מתגלה תמונה.

==דרך פתרון==
הכלל החשוב ביותר הוא: בכל ריבוע שבהכרח שייך לאזור של עיגול מפורסם, אם סומנו מסביבו קירות - אפשר להעתיק אותם במהופך לריבוע הסימטרי לו. את הקירות ההתחלתיים אפשר לסמן בין עיגולים סמוכים, או להיעזר בגבולות הטבלה. הכלל מיושם תוך בדיקה לריבועים רחוקים לאיזה אזור הם יכולים להיות שייכים.

==מקור השם==
ביפנית לשם טנטיי שוו יש כפל משמעות: סימטריית נקודות ו מופע עצמים שמימיים. במובן הראשון, טן פירושו נקודה ו טיי-שוו פירושו סימטריה, במובן השני טן פירושו שמיים, טיי הוא עצם או גוף ושו - הוא show מאנגלית.
הכתיבה ביפנית תואמת את המשמעות השנייה.

==ראו גם==
* רשימת החידות של ניקולי

==קישורים חיצוניים==

* [http://www.nikoli.co.jp/en/puzzles/astronomical_show.html הדף של ניקולי על מופע השמיים.]
* [http://www.conceptispuzzles.com/index.aspx?uri=puzzle/sym-a-pix אתר עם הסברים וחידות "מופע השמיים"] 
==הערות שוליים==

קטגוריה:חידות
סרטי סוני הנפשה

סרטי סוני הנפשה (באנגלית: Sony Pictures Animation) היא חברת-בת של סרטי סוני המפיקה סרטי אנימציה. החברה הוקמה במאי 2002. סרטי החברה מופצים על ידי סרטי קולומביה, וסרטי ה-DVD מופצים על ידי סרטי סוני.

הסרט הראשון של החברה היה חברים על הכוונת והוא הופץ בספטמבר 2006. הסרט הרווחי ביותר הוא ספיידרמן: ברחבי ממדי העכביש.

== היסטוריה ==
החברה שימשה תחילה להפקת אפקטים מיוחדים בסרטים של סרטי סוני וסרטי קולומביה. לאחר שמנהלי קולומביה וסוני ראו את ההצלחה של סרטי האנימציה, הם החליטו כי החברה תשמש להפקת סרטי אנימציה. 

סרט האנימציה הראשון של החברה הוא חברים על הכוונת והוא הופץ בספטמבר 2006; בעקבות הצלחתו יצאו שני סרטי המשך ישירות ל-DVD. הסרט השני של החברה הוא תפוס ת'גלים, שהיה מועמד לפרס אוסקר לסרט המונפש הטוב ביותר וזכה בשני פרסי אנני. בספטמבר 2009 הופץ הסרט גשם של פלאפל, שהיה מועמד לארבעה פרסי אנני (כולל סרט האנימציה הטוב ביותר). ב-2011 יצא הסרט הראשון של החברה המשלב אנימציה ולייב אקשן, הדרדסים, שהוא גם הסרט המרוויח ביותר של החברה. 

ב-2007 החלה החברה שותפות עם ארמדן אנימציות. הסרט הראשון שיצא במסגרת השותפות הוא שירות המתנות החשאי של ארתור.

== סרטים שהופקו לאורך השנים ==
{| class="wikitable"
|-
! סרט !! תאריך יציאה !! תקציב !! הכנסות
|-
| חברים על הכוונת || 29 בספטמבר 2006 || $85,000,000 || $197,309,027
|-
| תפוס ת'גלים || 8 ביוני 2007 || $100,000,000 || $149,000,000
|-
| חברים על הכוונת 2 || 24 בספטמבר 2008 || $85,000,000 || $8,716,950
|-
| גשם של פלאפל || 18 בספטמבר 2009 || $100,000,000 || $243,000,000
|-
| הדרדסים || 29 ביולי 2011 || $110,000,000 || $563,749,323
|-
| שירות המתנות החשאי של ארתור || 23 בנובמבר 2011 || $100,000,000 || $147,419,472
|-
| פיראטים! || 27 באפריל 2012 || $55,000,000 || $123,000,000
|-
| מפלצת של מלון || 28 בספטמבר 2012 || $85,000,000 || $358,375,603
|-
| הדרדסים 2 || 31 ביולי 2013 || $105,000,000 || $347,545,360
|-
| גשם של פלאפל 2 || 27 בספטמבר 2013 || $78,000,000 || $274,325,949
|-
| מפלצת של מלון 2 || 25 בספטמבר 2015|| $80,000,000 || $473,226,958
|-
| צמרמורת || 16 באוקטובר 2015|| $58,000,000 || $150,170,815	 	
|-
| דרדסים: הכפר האבוד || 7 באפריל 2017|| $60,000,000 || $195,847,890
|-
| אמוג'י: הסרט || 28 ביולי 2017 || $50,000,000 || $217,000,000
|-
| הכוכב || 17 בנובמבר 2017 || $20,000,000 || $49,600,000
|-
| פיטר ראביט || 9 בפברואר 2018 || $50,000,000 || $326,000,000
|-
| מפלצת של מלון 3: יוצאים לחופשה || 13 ביולי 2018 || $65,000,000 || $497,793,985
|-
| ספיידרמן: ממד העכביש || 14 בדצמבר 2018 || $90,000,000 || $359,057,802
|-
| אנגרי בירדס - הסרט 2 || 16 באוגוסט 2019 || $65,000,000 || $131,177,035	
|-
| משפחת מיטשל ומלחמתה במכונות || 30 באפריל 2021 || colspan="2" |ישירות ל-VOD
|-
| דרקון המשאלות || 11 ביוני 2021 || colspan="2" |ישירות ל-VOD
|-
|ויוו || 6 באוגוסט 2021 || colspan="2" |ישירות ל-VOD
|-
| מפלצת של מלון: הפוך על הפוך|| 14 בינואר 2022 || colspan="2" |ישירות ל-VOD
|-
| ספיידרמן: ברחבי ממדי העכביש || 2 ביוני 2023 || $100,000,000 || $690,869,077	
|}

=== סרטים עתידיים ===
* ספיידרמן: מעבר לממדי העכביש

== קישורים חיצוניים ==

* 

* 
* [http://www.sonypictures.com/corp/corporatefact.html עבודות של החברה]

קטגוריה:אולפני הנפשה
קטגוריה:סוני
שאקשאקה

טבלת שאקשאקה לא פתורה
שאקשאקה (ביפנית: シャカシャカ) היא סוג של חידת היגיון שפורסמה על ידי ההוצאה לאור ניקולי. החידה הופיעה לראשונה בכתב העת Puzzle Communication Nikoli בגיליון מספר 123 (יוני 2008).

== חוקים ==
טבלת שאקשאקה פתורה
המשחק מתבצע על גבי טבלה מרובעת ללא גודל מוגדר. חלק מהתאים לבנים וחלקם שחורים; בחלק מהתאים השחורים יש מספרים. המטרה היא למלא חלק מהתאים הלבנים במשולשים (חצאי התאים) כך שיתקיימו התנאים הבאים:

* כל מספר מציין את מספר המשולשים הסמוכים לו (במאונך או במאוזן); ליד תא שחור ללא מספר יכול להופיע מספר שרירותי של משולשים.
* על האזורים הלבנים הנותרים ליצור צורה של מרובע או מלבן כלשהו.
* לא יכולים להיות שני תאים לבנים סמוכים (החולקים צלע).

== ראו גם ==
* רשימת החידות של ניקולי

== קישורים חיצוניים ==

* [https://web.archive.org/web/20130508142409/http://www.nikoli.co.jp/ja/puzzles/shakashaka.html הדף של ניקולי ביפנית על שאקשאקה.]

== הערות שוליים ==

קטגוריה:תשבצי מספרים
קטגוריה:שעשועי מתמטיקה
קטגוריה:משחקי חשיבה
צבעריח

טבלת צבעריח לא פתורה

צבעריח (ביפנית: タイルペイント) היא סוג של חידת היגיון שפורסמה על ידי ההוצאה לאור ניקולי.
==חוקים==
טבלת צבעריח פתורה

המשחק מתבצע על גבי טבלה מרובעת ללא גודל מוגדר. התאים בטבלה מופרדים לאזורים שונים על ידי קווים עבים. בחלק מהתאים ישנם מספרים בצד התא; כאשר המספר נמצא בפינתו השמאלית-תחתונה של התא, המספר מתייחס לתאים שתחתיו, ואילו כאשר המספר נמצא בפינתו הימנית-עליונה של התא, המספר מתייחס לתאים שימינו. המטרה היא למלא חלק מהתאים הלבנים כך שיתקיימו התנאים הבאים:

* בכל אזור ישנם רק תאים לבנים או רק תאים מלאים.
* כל מספר מציין את מספר התאים המלאים מבין התאים אליהם הוא מתייחס.
* החידה הפתורה צריכה ליצור ציור כלשהו.

==ראו גם==
* רשימת החידות של ניקולי

==קישורים חיצוניים==

* [https://web.archive.org/web/20130712083602/http://www.nikoli.co.jp/ja/puzzles/tile_paint.html הדף של ניקולי ביפנית על צבעריח.]
==הערות שוליים==

קטגוריה:תשבצי מספרים
קטגוריה:שעשועי מתמטיקה
קטגוריה:משחקי חשיבה
IAd

iAd הייתה פלטפורמת פרסום שפותחה על ידי אפל עבור האייפון, אייפוד טאצ' והאייפד. הפלטפורמה למכשירים מאפשרת למפתחי צד שלישי להטביע פרסומת ישר לתוך היישומים שלהם. אפל הכריזה ב־8 באפריל 2010 ש-iAd היא חלק ממערכת ההפעלה של אפל iOS 4 שפורסמה ב־1 ביולי 2010. iAd הוכרזה על ידי אפל בכנס בתאריך 7 ביוני 2010, עם גרסת האייפד שהופיעה באותה שנה.

פלטפורמת iAd נועדה להתחרות עם שירות הפרסום הסלולרי AdMob של גוגל. בדומה ל־iAd ,AdMob מאפשרת שילוב פרסומות ביישומים שנמכרו ב־App Store. אם המשתמשים לוחצים על הבאנר של iAd, מופיעה פרסומת במסך מלא בתוך היישום, בניגוד למודעות אחרות ששולחות את המשתמש לתוך דפדפן האינטרנט Safari. מודעות הבטיחו להיות יותר אינטראקטיביים מאשר בשירותי פרסום אחרים, ומשתמשים יוכלו לסגור אותם בכל עת, ולחזור למקום בו עזבו את האפליקציה שלהם. סטיב ג'ובס, מנכ"ל אפל דאז ציין בתחילה כי אפל תקבל על 40% מהכנסות הפרסום ו־60 האחוזים הנותרים ישולמו למפתחים האחרים. הסכום שמשולם למפתחים עלה מאז ל־70%.

ב-30 ביוני 2016 הכריזה אפל על הפסקת השירות ועל העברתו ל-Apple News Advertising ו-App Store Search Ads.

== ציר זמן ==
*מרץ 2010 – רכישת Quattro Wireless, המתמחה בפרסום סלולרי.
*1 ביולי 2010 – פלטפורמת iAd הושקה בiOS 4.0 לאייפון ולאייפוד טאצ'.
*נובמבר 2010 – התחלת פרסום מודעות לאייפד.
*דצמבר 2010 – הושקה בבריטניה ובצרפת.
*ינואר 2011 – ההשקה בגרמניה.
*פברואר 2011 – הורדת הכמות המינימלית של חוזה פרסום ל-500,000$ כדי למשוך מפרסמים קטנים יותר.
*8 ביולי 2011 – הורדת הכמות המינימלית של חוזה פרסום ל-300,000$ כדי לחזור לכמה לקוחות גדולים שהלכו למתחרה.
*פברואר 2012 – הורדת הכמות המינימלית של חוזה פרסום ל-100,000$ כדי להתמודד ביעילות עם גוגל. מפתחים של פרסום הסלולרי של אפל מקבלים כעת 70% מהכנסות הפרסום. 
*30 ביוני 2016 – הפסקת השירות.

== קישורים חיצוניים ==
* 
* [http://advertising.apple.com/ iAd], באתר אפל

קטגוריה:אפל
זרם סחף

זֶרֶם סַחַף או זֶרֶם נָסוֹג הוא זרם ימי חזק בסמוך לחוף הזורם לכיוון הים. הזרם מסוכן ואחראי לטביעות רבות. מהירותו של זרם אופייני היא כחצי מטר בשנייה, והיא יכולה להגיע ל-2.5 מטרים לשנייה – זרם המהיר יותר ממהירות השחייה של אדם. מיקום הזרם אינו קבוע, והוא יכול לנוע בטווח של עשרות מטרים ליום. הזרמים קיימים בכל חוף עם גלים - אוקיינוסים, ימים ואגמים גדולים.

250px
270px

בזרמי הסחף משתמשים לעיתים לצורך תנופה, למשל לתחילת שיט קיאקים.

==היווצרות==
כאשר רוח וגלים דוחפים מים לעבר החוף, המים נהדפים הצדה על ידי הגלים המתקרבים. המים זורמים לאורך החוף עד שהם מגיעים לאזור שבהם יכולים לזרום חזרה אל הים. זרם זה מכונה זרם סחף, והוא בדרך כלל צר וערוצו בתעלה שבין תילי חול (מתחת לפני הים), שוברי גלים או מזחים. טעות רווחת היא שהזרם התחתי הסוחף לכיוון הים, או אפילו זרם סחף חזקים מספיק כדי למשוך אדם אל הקרקעית, בעוד במציאות הזרם בקרקעית הוא החזק ביותר, ואף מרסן גלים קרבים. תופעה זו יוצרת אשליה של אזור מסוים רגוע בים, אשר מפתה שוחים אל תוך הים. ערוץ הזרם ניתן להדגמה על ידי פיזור דיו בקו החוף, בסמוך לזרם. זרמי הסחף מתחזקים כאשר השתברות הגלים חזקה, כאשר סופת הוריקן נמצאת במרחק, או באזורי גאות ושפל חלשים.

==סכנות==
זרמי סחף הם סכנה לרוחצים בים ועלולים לסחוף הרחק מהחוף. מוות מטביעה נובע מתשישות כתוצאה מניסיון התנגדות לזרם. באורח נדיר, זרמים חזקים מאוד יכולים להוות סכנה אף לאדם העומד במים בעומק שמגיע עד המותניים בלבד, באמצעות סחיפה מפתיעה למים עמוקים יותר, שם עלול לטבוע. תנאי טופוגרפיה שונים משפיעים על סיכויי ההיווצרות של זרמי הסחף. ישנם תנאים טופוגרפיים המביאים לזרמים מסוכנים ביותר, ולכן לא כדאי לרחוץ בחופים לא מוכרזים. בארצות הברית, זרמי הסחף מביאים ליותר ממאה הרוגים בשנה. 80% מהקריאות למצילים נובעות מזרמים אלה.

==הימלטות מהזרם==
לרוחץ שנקלע לתוך זרם סחף אסור לנסות לשחות ישירות אל החוף, בניגוד לכיוון הזרם. בכך הוא מסתכן בתשישות ובטביעה. הזרם אינו מושך אדם מתחת למים, אלא נושא אותו הרחק מהחוף, דרך ערוץ צר של מים. הזרם הוא כמו מסוע, שעל השוחה לרדת ממנו. הימנעות מלחץ, ושמירה על רוגע מסייעת בהתמודדות. יש לשחות במקביל לחוף עד שהשוחה מחוץ לזרם, ולכוון למקומות בהם נראים גלים נשברים, בדרך כלל באזורים אלה, חפצים שנמצאים על המים ינועו לכיוון החוף. אם הזרם חזק מאוד, וקשה להיחלץ ממנו בשחייה, על השוחה להישאר במצב רגוע, לשמור את כוחותיו לשלב מאוחר יותר, עד שהזרם יישא אותו וייחלש, ואז יוכל לשחות בקצב רגוע, אלכסונית אל החוף - הרחק מהזרם, אך חזרה אל החוף. על שחייני חוף להבין את הסכנה בזרמי הסחף, ללמוד כיצד לזהות אותם, איך להימלט מהם, ולשחות במקומות עם השגחת מצילים, אם אפשר
. אחד מהתפקידים החשובים של המצילים הוא לאתר בתחילת משמרתם את הזרמים, לסמן אותם בדגלים, ולהרחיק משם רוחצים.

==קישורים חיצוניים==

* 
* , המסביר איך לפעול במצב של זרמי סחף.
* 

==הערות שוליים==

קטגוריה:זרמי ים
אנג'ל ואגנשטיין

אנג'ל ריימונד ואגנשטיין (בבולגרית: Анжел Раймонд Вагенщайн; 17 באוקטובר 1922 – 29 ביוני 2023) היה במאי קולנוע, תסריטאי וסופר יהודי-בולגרי.

==קורות חיים==
===ראשית חייו===
אנג'ל ואגנשטיין נולד בפלובדיב שבממלכת בולגריה. הוריו היו מקורבים לחוגי המפלגה הקומוניסטית של בולגריה וגלו לצרפת מסיבות פוליטיות. ב-1938, שבה המשפחה לבולגריה וואגנשטיין הצטרף לתנועת הנוער של המפלגה הקומוניסטית. במהלך מלחמת העולם השנייה הצטרף ואגנשטיין לכוחות הפרטיזנים וב-1944, לאחר שהשתתף במספר פעולות חבלה, נלכד על ידי המשטרה הבולגרית, נשפט ונדון למוות. הפיכת חזית המולדת הבולגרית מנעה את ביצועו של גזר הדין והוא שוחרר מכלאו.

===קריירה===
ב-1950 סיים לימודי קולנוע במוסקבה ומאז כתב וביים 50 סרטים ובכללם סרטי קולנוע, סרטים תיעודיים וסרטים מונפשים. ב-1959 כתב את התסריט לסרט "כוכבים" שבויים על ידי הבמאי המזרח גרמני קונרד וולף. באותה השנה, זכה הסרט בפרס השופטים בפסטיבל הקולנוע בקאן. ב-1980 כיהן ואגנשטיין בחבר השופטים של פסטיבל הסרטים הבינלאומי בברלין. החל מראשית שנות ה-90 כתב ואגנשטיין מספר רומנים היסטוריים שעסקו בשואה. ספריו תורגמו למספר שפות ובכללן עברית.

הלך לעולמו ב-29 ביוני 2023 בסופיה, בגיל 100.

==קישורים חיצוניים==

* [http://www.thebulgarianjews.org.il/?CategoryID=0&ArticleID=1373 אנג'ל ואגנשטיין חוגג 90], באתר "כולנו בולגרים"
* 
* [http://www.ybook.co.il/חומש_יצחק?bsp=19594 על הספר "חומש יצחק"], באתר ידיעות ספרים
* 

==הערות שוליים==

קטגוריה:במאי קולנוע בולגרים
קטגוריה:במאי קולנוע יהודים
קטגוריה:ניצולי השואה: בולגריה
קטגוריה:תסריטאי קולנוע בולגרים
קטגוריה:תסריטאי קולנוע יהודים
קטגוריה:סופרים יהודים בולגרים
קטגוריה:פרטיזנים יהודים מבולגריה
קטגוריה:יהודים שהגיעו לגיל מאה
קטגוריה:בולגרים שנולדו ב-1922
קטגוריה:בולגרים שנפטרו ב-2023
מוצ'יקורו

טבלת מוצ'יקורו לא פתורה

מוצ'יקורו (ביפנית: モチコロ) היא סוג של חידת היגיון שפורסמה על ידי ההוצאה לאור ניקולי.

==חוקים==

טבלת מוצ'יקורו פתורה

המשחק מתבצע על גבי טבלה מרובעת ללא גודל מוגדר. בחלק מהתאים יש מספרים וחלק ריקים. המטרה היא למלא חלק מהתאים הריקים כך שיתקיים:
* לא יכול להיות ריבוע של 2X2 של תאים שחורים.
* על התאים הלבנים ליצור "איים" מרובעים; שני איים לא יכולים להיות סמוכים במאונך או במאוזן (כלומר, לחלוק צלע); על כל האיים לחלוק אחד עם השני פינות.
* תאים עם מספרים לא יכולים להיות שחורים. כל תא עם מספר חייב להיות חלק מאי בעל אותו מספר תאים. בכל אי יכול להיות לכל היותר מספר אחד (אף על פי שיכולים להיות איים ללא מספר).

==ראו גם==

* רשימת החידות של ניקולי

==קישורים חיצוניים==

* [https://web.archive.org/web/20130712082135/http://www.nikoli.co.jp/ja/puzzles/mochikoro.html הדף של ניקולי ביפנית על מוצ'יקורו.]
* [http://www.janko.at/Raetsel/Mochikoro/index.htm דף הסברים באנגלית ובגרמנית על מוצ'יקורו.]
==הערות שוליים==

קטגוריה:שעשועי מתמטיקה
קטגוריה:משחקי חשיבה
קטגוריה:תשבצי מספרים
סמרניים

סַמְרָנִיִּים או דרבני העולם החדש (שם מדעי: Erethizontidae) הם משפחת מכרסמים, בעלי קוצים ארוכים וחדים החיים ביבשת אמריקה ומכאן שמם השני. הם אינם באמת דרבנים או קשורים אליהם אף על פי ששתי המשפחות בתת-סדרת דמויי-קביה. 

הסמרניים קשיחים יותר ונעים לאט יותר והם אוכלים מזון מגוון יותר מהדורבניים.

הסמרניים הם מכרסמים בינוניים ואיטיים החיים רב הזמן על העצים ברגע שטורף מתקרב אליהם הם יקשיחו את גבם וינופפו לעברו בזנבם הקוצני. ברגע שהקוץ פוגע הוא נתלש מגוף הסמרן ואצל כמה מינים הקוץ גם מסוגל להתחפר בתוך העור של הטורף, דבר שיכול להיות קטלני.

במשפחת הסמרניים יש 5 סוגים ו-16 מינים. הגדול שבהם הוא המין הצפון אמריקאי סמרן מקריס.

==מיון==
*תת-משפחת Chaetomyinae
**סוג ומין יחיד Chaetomys subspinosus
*תת-משפחת Erethizontinae
**סמרן (Coendou) - בו 8 מינים בהם המין סמרן לופתן
**מין יחיד Echinoprocta rufescens
**מין יחיד סמרן מקריס (Erethizon dorsatum)
**Sphiggurus - בו 9 מינים

==קישורים חיצוניים==

==הערות שוליים==

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1845
קטגוריה:טקסונים שתוארו בידי שארל לוסיאן בונפרטה
מתחם שער הפרחים

מפת האזור
מתחם שער הפרחים (מכונה גם בית הפרחים) הוא שכונה יהודית ברובע המוסלמי, השכונה נמצאת בסמוך לחומת העיר העתיקה ובקרבת שער הפרחים.

==היסטוריה==
[[רחל גרין, תושבת המקום בתקופת המנדט]]
במאות ה-18 וה-19 היה האזור בו מצוי גם מתחם "שער הפרחים" אחד הריכוזים העיקרים של ההתיישבות היהודית בירושלים. במקום התגוררו, בין היתר, משפחת נשיאה הראשון של האוניברסיטה העברית, יהודה לייב מאגנס ומשפחת הבנקאי חיים ולירו. לאחר פרעות תרפ"ט ב־1929, עזבו היהודים את המקום מחשש לחייהם.

רחל גרין נשארה להתגורר באתר ושוחחה על כך עם חוקר ירושלים פנחס גרייבסקי, אשר כתב:
:.
לאחר פטירתה של רחל גרין ב־1934, פסקה ההתיישבות היהודית במקום.

בשלהי שנות ה-70 של המאה ה-20, רכשה הקרן קיימת לישראל מהכנסייה הרוסית הלבנה, את המתחם אשר היה אז אחד השטחים הפנויים היחידים שנותרו בתוך העיר העתיקה. בשלהי שנות ה-90 החלו להתגורר במקום משפחות יהודיות. הקבוצה הראשונה שהתיישבה במתחם, מנתה שתי משפחות ושישה רווקים, בהם יורי הלר וחנוך בייאגס.

באוגוסט 2013 תקפו ערבים את המתחם והשליכו עליו בקבוקי תבערה. אחד המאבטחים ירה לעבר הפורעים. איש מתושבי המתחם היהודים לא נפגע.

בראשית המאה ה-21, מתגוררות במקום כ-10 משפחות יהודיות, הזוכות לאבטחת לוחמים ביחידה אזרחית המופעלת על ידי מדינת ישראל. למתחם חצר מגודרת, הנושקת לחומות העיר העתיקה. בחצר גן שעשועים ומגרש כדורסל. מהחצר יש עליה לטיילת החומות. בכניסה לחצר יש עמדה מאובטחת מאוישת 24 שעות, שמאבטחת את המתחם והחצר.

בחול המועד סוכות ובחול המועד פסח, עמותת "רחובות העיר ימלאו" מציגה במתחם שער הפרחים מחזה המספר את סיפורה של רחל גרין.

==תוכניות בניה ופיתוח המתחם==
אריאל שרון אישר תכנון בניית 50 יחידות דיור במתחם.

בשנת 1992 הגיש משרד השיכון תוכנית לבניית 200 יחידות דיור במתחם זה, התוכנית לא קודמה.

בשנת 2004 נידונה בוועדת התכנון המקומית בירושלים "תוכנית שער הפרחים". על פי התוכנית יבנו במתחם מבנים בשטח של כחמישה דונם ויהיו גבוהים מחומות העיר העתיקה.

בשנת 2014 פעל שר השיכון לקידום תוכנית הבנייה במתחם. מאידך, במשרד ראש הממשלה הביעו הסתייגות.

==גלריית תמונות==
<gallery>
קובץ:בית הפרחים (1).JPG|הכניסה המערבית למתחם
קובץ:בית הפרחים (5).JPG|סוכת משפחת קופלד בחצר המתחם; מצד שמאל נראית עמדת השמירה
קובץ:בית הפרחים (2).JPG|מתחם שער הפרחים במבט מהסוכה שבחצר
</gallery>

==קישורים חיצוניים==
* 
* [https://www.inn.co.il/news/536591 ראש ישיבת מרכז הרב קבע את המזוזה בבית המשופץ שנרכש על ידי יעקב וולרו במחצית השנייה של המאה ה-19] 1.1.22

==הערות שוליים==

קטגוריה:הרובע המוסלמי
קטגוריה:היישוב הישן
קטגוריה:קהילות ויישובים עבריים שנחרבו בתקופת המאורעות
קטגוריה:הרובע המוסלמי: מתחמים יהודים
מרטין קרימפ

מרטין אנדרו קרימפ (באנגלית: Martin Andrew Crimp; נולד ב-14 בפברואר 1956) הוא מחזאי בריטי.

קרימפ מתואר לפעמים כבן האסכולה של "In-yer-face theatre" (תיאטרון להגיד בפנים), בדרמה הבריטית בת-זמננו.

קרימפ ידוע בחריפות הדיאלוגים שלו, שהם בעלי אופי של ניתוק רגשי והשקפה קודרת על היחסים בין בני אדם – אף אחת מדמויותיו אינה חווה אהבה או עליצות – ולבסוף, הוא מבכר צורה תיאטרלית ושפה, על-פני עניין בסיפר.

==חייו האישיים והמקצועיים==
בנם של ג'ון קרימפ, מהנדס רכבות בריטי, ואשתו ג'ני. משפחתו של קרימפ עברה ב-1960 ל-Streatham, שם למד בבית ספר יסודי מקומי וזכה במלגה למכללת דולויץ' (Dulwich). אולם אביו הועבר ליורק, שם הלך לבית הספר פוקלינגטון הסמוך, בו הפגין כישרון לשפות, מוזיקה, ספרות אנגלית ותיאטרון. הוא למד אנגלית במכללת סנט קתרין, אוניברסיטת אוקספורד ( 1975-78), שם הציג את מחזהו הראשון, בבימויו של חברו לספסל הלימודים רוג'ר מיטשל.

עוד בטרם רכש לעצמו שם כמחזאי, כתב אסופת סיפורים קצרים בשם "האנטומיה" ורומן "ימים מוקדמים", שלא ראו אור.
ששת מחזותיו הראשונים הוצגו באורנז' טרי תיאטר (Orange Tree Theatre) בריצ'מונד. בריאיון למרשה הנלון שפורסם בעלון של תיאטרון אורנז' טרי אמר קרימפ: 

שבעה ממחזותיו, ותרגומו השני למחזה של יונסקו הוצגו בתיאטרון רויאל קורט, לונדון, שם שימש כמחזאי הבית בשנת 1997. מחזותיו מוצגים כעת לעיתים תכופות באירופה. הוא גם מתרגם שקדן של טקסטים אירופאים.

ככל הנראה, מחזהו הנחשב ביותר ובוודאי הנועז והחדשני ביותר הוא Attempts on Her Life, שהוצג לראשונה ברויאל קורט ב-1997 ותורגם במרוצת השנים לעשרים שפות.

אף אחת מהשורות במחזה אינה מכוונת לדמות מסוימת, קרימפ גם אינו מציין כמה שחקנים צריכים לבצע את היצירה. בשבע עשרה סצינות שנדמה שאינן קשורות זו לזו, קבוצות אנשים מספקות תיאורים סותרים של הגיבורה הראשית שאינה נוכחת, אישה שמשוחחים עליה כאילו שהיא נמצאת שם, שהיא בזמנים שונים: טרוריסטית, בתם של הורים אבלים, אמנית ומכונית חדשה. העבודה מקוטעת בכוונת תחילה ובכך היא מאתגרת את הקהל להגדיר מחדש את תפישתו לגבי מה מרכיב "מחזה", ובכך היא עשויה לגרום לנו לשאול אם יש לנו קיום כלשהו מעבר למודלים שאנו בונים.

==קישורים חיצוניים==

* [http://www.litencyc.com/php/speople.php?rec=true&UID=5860 מרטין קרימפ באנציקלופדיה הספרותית], באתר litencyc.com

== הערות שוליים ==

קטגוריה:מחזאים בריטים
קטגוריה:הממלכה המאוחדת: רדיו
קטגוריה:לבריתנים אנגלים
קטגוריה:בריטים שנולדו ב-1956
שדרן ספורט

השדרן [[יורם ארבל בשידור משחק הכדורסל של מכבי תל אביב]]
שדרנית ספורט

שדרן ספורט הוא אדם המתאר את המתרחש, במסגרת שידור תחרות ספורט, לאוזניו של המאזין או הצופה בטלוויזיה או ברדיו. בטלוויזיה מופיע השדרן לעיתים בתחילתה ובסופה של התחרות, אך במהלך התחרות עצמה רק קולו נשמע ברקע כשהתמונה המשודרת היא שידור התחרות. 

על פי רוב, לצד שדרן הספורט ישב פרשן שתפקידו להעניק ניתוח מקצועי לתחרות הספורט, אך גם להעניק לשדרן רגעי אתנחתא במהלך השידור. אולם, השדרן הוא הדמות הבכירה והדומיננטית בשידור התחרות: רשות הדיבור נתונה לו לאורך רוב השידור, והוא האחראי להעניק אותה למשתתפים נוספים בשידור אם ישנם כאלה, כמו הפרשן או שדרן הקווים. כמו כן, בשידורי טלוויזיה, מעביר לעיתים השדרן בקשות או הנחיות לבמאי, בעיקר בנוגע להילוכים חוזרים. לשדרן השפעה רבה על אופי השידור, והוא עושה זאת באמצעות צורת ההתנסחות, משלב הדיבור, עוצמתו והאינטונציה שלו בהתאם למתרחש בתחרות.

שדרן הספורט יהיה לרוב נייטרלי ויתאים את דבריו והאופן שבו הם נאמרים לביצועי הספורטאי או הקבוצה, אולם בתחרויות שבהן מתמודדים ספורטאי או קבוצה שעמם השדרן מזדהה, כמו ספורטאי יחיד, קבוצה או נבחרת לאומית המייצגים את מדינתו או קבוצה שאותה הוא אוהד, הוא עלול לחטוא בחוסר אובייקטיביות או בהפגנת פטריוטיות. עם זאת, לעיתים כלל לא יצופה מהשדרן לנקוט בגישה נייטרלית, כתלות בקהל הצופים או המאזינים.

לצד מהלכים בולטים שנצרבו בתודעתם של אוהדי הספורט, כמו שערים שהובקעו או סלים שנקלעו, זכור בדרך כלל גם האופן שבו תוארו על ידי צוות שידור הספורט, בעיקר כשמדובר בתיאורים נלהבים ומלאי רגש.

תפקיד שדרן הספורט אינו דורש רישיון או לימודי תעודה, אולם במדיות השונות ניתנת עדיפות לאנשים בעלי רקע וידע בתחום הספורט, ובישראל מתקיימים מאז שנות התשעים קורסים ייעודיים לשדרני ספורט.

תקשורת הספורט נוהגת לפרסם באופן תקופתי דירוג של שדרני הספורט לפי איכות השידור שהפגינו בפרק זמן זה. השדרנים נמדדים בדרך כלל על פי בקיאותם כפי שבאה לידי ביטוי בשידור, דיוק בפרטים ומידת העניין שהם מעוררים בקרב הצופים.
== ראו גם ==
* רשימת שדרני ספורט
* שדרן קווים

==קישורים חיצוניים==

* 
* [http://www.iba.org.il/vod/player.aspx?scode=1624306 "כך היה" עם זוהיר בהלול], אתר רשות השידור, 23 במאי 2014
* 

==הערות שוליים==

קטגוריה:תקשורת ספורט
קטגוריה:מקצועות המדיה
קטגוריה:מנחים
*
מגנטון גרעיני

{| class="wikitable" align=center align="left"
|+ <small>מגנטון גרעיני</small>
|-
! יחידות !! ערך !! מערכת יחידות
|-
| J·T<sup>−1</sup>
|
| יחידות SI
|-
| erg·G<sup>−1</sup>
|
| יחידות cgs
|-
| eV·T<sup>−1</sup>
|
| יחידות Ev
|}
המגנטון הגרעיני (באנגלית: Nuclear magneton) הוא קבוע פיזיקלי מתחום הפיזיקה האטומית, שבעזרתו נהוג לתאר את מומנט הדיפול המגנטי של חלקיקים כבדים יחסית כגון נוקלאונים או גרעינים, ומסומן <math>\mu_N</math>.

המגנטון מוגדר ביחידות SI בצורה:
: <math>\mu_\mathrm{N} = }</math>

וביחידות cgs כך:
: <math>\mu_\mathrm{N} = </math>

כאשר:
:<math>e</math> הוא ההמטען החשמלי של האלקטרון (C)
:<math>\hbar</math> הוא קבוע פלאנק המצומצם
:<math>m_\mathrm{p}</math> היא מסת המנוחה של הפרוטון
:<math>c</math> היא מהירות האור

ערכו יחידות SI הוא בקירוב:
:μ<sub>N</sub>=

המגנטון הגרעיני משמש לרוב לתיאור המומנט המגנטי של חלקיקים כבדים יחסית בעוד שעבור חלקיקים קלים יותר ובעלי מטען גבוהה יותר ביחס למסתם, כגון עבור האלקטרון משתמשים דווקא במגנטון של בוהר.

==ראו גם==
*המגנטון של בוהר

==קישורים חיצוניים==
* [http://physics.nist.gov/cgi-bin/cuu/Value?munev ערכו המעודכן של המגנטון הגרעיני], באתר CODATA 
==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:פיזיקה אטומית
קטגוריה:קבועים פיזיקליים
קטגוריה:מגנטיות
קריסאור

במיתולוגיה היוונית, קריסאור (ביוונית: Χρυσάωρ, Khrusaōr; תרגום מילולי: "החמוש בזהב") הוא בנם של פוסידון אל הימים והסוסים והגורגונה מדוזה, ואחיו של הסוס המכונף פגסוס. שניהם נולדו לאחר שפרסאוס כרת את ראשה של מדוזה.
== דמותו ==
על פי הגרסה הנודעת ביותר של המיתוס, מדוזה הייתה נערה יפהפייה עם תלתלים ועיניים נוצצות, ושפוסידון, אל הים, אנס באכזריות במקדשה של אתנה, אלת החכמה ותכסיסי המלחמה. בין פוסידון לאתנה שררה יריבות רבת שנים, עוד מהזמן שבו העדיפו האתונאים את אתנה כאלה הפטרונית של עירם, על פני פוסידון; וכשהאלה גילתה שמקדשה חולל בגלל שמדוזה הייתה בתולה וירד לה דם בזמן האונס היא קיללה רק את מדוזה, והפכה אותה למפלצת המוכרת, ששיערה נחשים ושהמביט בה מתאבן. לאחר מכן, מדוזה גורשה אל מעבר לאדמות ההיפרבוראניות, שבהן שרר אור שמש נצחי.

כשהמלך פולידקטס הטיל על פרסאוס להביא לו את ראשה של מדוזה, נחלצו לעזרתו אתנה והרמס, שליח האלים, שהעניקו לו, בין היתר, סנדלים מכונפים, מגל ומגן עם מראה בצידו הפנימי. על ידי הסתכלות בהשתקפותה של מדוזה במגן שלו יכול היה פרסאוס להתקרב אליה בבטחה, וכך הוא ערף את ראשה. מצווארה הכרות של מדוזה (ועל פי גרסה אחרת: מן האדמה שהתערבבה בדמה של מדוזה) בקעו צאצאיה מפוסידון: הסוס המכונף פגסוס והענק קריסאור.

על פי התאוגוניה של הסיודוס, קריסאור נישא לנימפה קלירואה (Kallirroe), בתו של הטיטאן אוקיינוס, והיה למלך איבריה. לזוג נולדו המפלצת אכידנה, "אם כל המפלצות", ויצור הכלאיים גריאון, ענק בעל שלשה גופים שהיו דבוקים זה לזה במותניהם, שנהרג במטלה העשירית של הרקולס. 
דמותו של קריסאור כמעט ואינה מוזכרת כשלעצמה, אלא רק בהקשר מות אמו או בנו.

בכתביו של דיודורוס סיקולוס, קריסאור איננו אביו של גריאון בעל שלשת הראשים, אלא אב לשלשה בנים שלכל אחד מהם צבא. לפי גרסה זו, הרקולס ניצח את כל אחד משלושת הבנים עם צבאם.

== קריסאור בתרבות המודרנית ==
בספר "אות אתנה", השלישי בסדרת גיבורי האולימפוס של ריק ריירדן, מנסה קריסאור לשדוד את ספינתם של גיבורי הסדרה, אבל צוותו מוטעה לחשוב שהאל דיוניסוס (בכחוס) המפחיד אותם יותר מכל נמצא בספינה, ונס על נפשו.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:מלכים מהמיתולוגיה היוונית
קטגוריה:יצורים מהמיתולוגיה היוונית
קטגוריה:יצורי כלאיים מיתולוגיים
ביבליותקה היסטוריקה

"ביבליותקה היסטוריקֶה" (ביוונית עתיקה: Βιβλιοθήκη ἱστορική, "ספריה היסטורית", בתעתיק ללטינית: bibliotheca historica) הוא חיבור היסטורי שנכתב על ידי דיודורוס סיקולוס איש אגירה שבסיציליה, בן המאה הראשונה לפנה"ס. החיבור הוא היסטוריה אוניברסלית ממלחמת טרויה עד מלחמת גאליה של יוליוס קיסר.

היצירה מורכבת מארבעים ספרים, ובהם מתאר דיודורוס את ההיסטוריה של מצרים העתיקה, מסופוטמיה, הודו, ערב והמזרח התיכון. שם היצירה מצביע על כך, כי היא איננה מתיימרת להיות יצירה מקורית, כי אם ליקוט מחיבורים קודמים. בין השאר הספר מצטט את הקטאיוס איש אבדרה, קטסיאס, אפורוס, הירונימוס מקארדיה, דוריס מסאמוס , דיולוס , פיליסטוס, טימאיוס, פוליביוס ופוסידוניוס.

התאריך המוקדם ביותר שמוזכר ביצירה הוא האולימפיאדה ה-180 (השנים 60–56 לפנה"ס), כשדיודורוס מתאר את זעם תושבי מצרים כאשר אזרח רומי הרג בטעות חתול (חיה המקודשת למצרים). המאורע האחרון שהוא מזכיר היא מפלתו של אוגוסטוס קיסר בקרב הימי ליד טאורמינה בשנת 36 לפנה"ס. הוא אינו מזכיר את הפיכת מצרים לפרובינקיה רומית בשנת 30 לפנה"ס, ומכאן שהוא סיים את כתיבת חיבורו קודם לכן. דיודורוס טוען בהקדמה לחיבור כי הוא הקדיש 30 שנה ליצירה זו, כולל מסעות מסוכנים באירופה ואסיה. טענה שהחוקרים מפקפקים בנכונותה, לאור טעויות בחיבור שאינן הגיוניות אם הכותב היה עד ראייה להם, ולא רק העתיקם ממקורות אחרים.

מתוך ארבעים הספרים שביצירה, רק 14 שרדו: חמשת הראשונים והספרים 11 עד 20. בנוסף, קטעים מתוך הספר מוזכרים בספרי פוטיוס הראשון וקונסטנטינוס השביעי.

הספר מוזכר בקצרה בכתבי פליניוס הזקן, כשהוא משבח את דיודורוס על הענווה הנדרשת כדי לקרוא את ספרו בשם זה, באופן יוצא דופן ביחס לשאר ההיסטוריונים היוונים.

חלקיו הראשונים של הספר הודפסו לראשונה בבולוניה ב-1472 בלטינית. חלקיו האחרונים של הספר (ספרים 11 עד 20) נדפסו ביוונית לראשונה בבזל ב-1535. מאוחר יותר נדפסה היצירה בשלמותה, ב-1559 בז'נבה.

== קישורים חיצוניים ==

* דיודורוס סיקולוס, [http://penelope.uchicago.edu/Thayer/E/Roman/Texts/Diodorus_Siculus/home.html הספרייה ההיסטורית], בתרגום לאנגלית

קטגוריה:יוון העתיקה: ספרות והיסטוריוגרפיה
קטגוריה:ספרי היסטוריה
קטגוריה:ספרות בשפה היוונית
דוד בן אברהם אלפאסי

דוד בן אברהם אלפאסי היה יהודי קראי בן המאה ה-10, מחלוצי המילונות העברית. עבודתו המפורסמת ביותר היא "אלג'אמע" ("הַמְּאַסֵּף"), המילון המקיף הראשון של העברית המקראית.

== קורות חייו ==
דוד בן אברהם נולד כנראה בפאס שבמרוקו, אך עלה לארץ ישראל וחי חלק מחייו בירושלים. הוא לא מוזכר בכרוניקה של אבן חיטי שמציינת את המלומדים הקראים של התקופה, אך מעדויות אחרות ניתן ללמוד על הזהות הקראית שלו. הוא פעל בתקופה שבה החלה התעניינות רבה בתחום הבלשנות של העברית המקראית, בין השאר עקב התעוררות היהדות הקראית, שניסתה להבין את הכתוב בתורה על דרך הפשט.

יצירתו החשובה ביותר של אלפאסי היא המילון העברי-ערבי שערך, "אלג'אמע", עבור העברית המקראית. עבודה מונומנטלית זו המורכבת מ-22 חלקים הייתה הראשונה מסוגה, על אף שבתחום הדקדוק אלפאסי בדרך כלל לא חידש מעבר להבחנותיהם של יהודה אבן קוריש וסעדיה גאון. בנוסף ללקסיקון של מילים מקראיות, מופיעים במהלך החיבור טקסטים שכתובים בצורה פולמוסית כלפי היהדות הרבנית. כמו פרשנים קראיים אחרים, סיפק הצעות עצמאיות לפרשנות שמות שמלמדות על העדר מסורת.

החכמים הקראים עשו שימוש נרחב בספרו וקיצרו אותו כמה פעמים. החזיק בתפיסתם של בני דורו מנחם בן סרוק ודונש בן לברט ואחרים, שלפיה ישנו שורש "מינימלי": השורש כולל רק את האותיות שמופיעות בכל צורות הנטייה והגזירה, ולכן ישנם גם שורשים של אות אחת או שתיים. כמו בן סרוק, גם הוא מתלבט כאשר בראש השורש יש אל"ף, ולעיתים כולל ב"מאסף" גם שורש של שתי אותיות וגם שורש של שלוש כשאל"ף בתחילתן. את התפיסה המודרנית של השורש, שלו שלוש אותיות, העלה רבי יהודה חיוג' מעט מאוחר יותר.

== לקריאה נוספת ==
* Skoss, Solomon L. David ben Abraham al-Fāsī (the Karaite). The Hebrew-Arabic Dictionary of the Bible Known as Kitāb Jāmiʿ al-Alfāẓ (Agron), 2 vols. New Haven: Yale University Press, 1936–1945.
* אסתר גמליאל-ברך, דרכי פרשנותו למקרא של הקראי דוד בן אברהם אלפאסי על פי מילונו, עבודת דוקטור, רמת גן, תש"ע.
* מוחמד חאמד, תורת הלשון של דוד בן אברהם אלפאסי, עבודת גמר, האוניברסיטה העברית, בהדרכת פרופ' אהרן ממן, 2011.

== קישורים חיצוניים ==
* [http://referenceworks.brillonline.com/entries/encyclopedia-of-jews-in-the-islamic-world/david-ben-abraham-al-fasi-SIM_0006340 דוד בן אברהם אלפאסי], באתר BrillOnline.
* 

== הערות שוליים ==

קטגוריה:מדקדקי העברית בימי הביניים
קטגוריה:חוקרי השפה העברית
קטגוריה:חכמים קראים
קטגוריה:בלשנים ולשונאים יהודים מרוקאים
קטגוריה:אנשי עליות קדומות לארץ ישראל
קטגוריה:עולים לארץ ישראל במאה ה-10
סלא

סלא או סאלי (בערבית: سلا ; בברברית: ⵙⵍⴰ; בצרפתית: Salé) היא עיר נמל בצפון-מערב מרוקו. העיר שוכנת על הגדה הימנית של הנהר בו רגרג, מול עיר הבירה רבאט. נכון ל-2014 מונה אוכלוסיית העיר כ-850 אלף תושבים.

בשנות החמישים של המאה העשרים הושקו ההפגנות הראשונות נגד הצרפתים בסלא, מה שגרם למרידות פוליטיות ברחבי המדינה שהביאו בסופו של דבר למרוקו לקבל את עצמאותה מצרפת בשנת 1956.

סלא הוקמה כהתיישבות פיניקית עתיקה מאות שנים לפני הספירה.<ref></ref><ref></ref> לתקופה קצרה במהלך המאה ה-17 היא הייתה עיר-מדינה עצמאית (רפובליקת סלא), עד כיבושה וסיפוחה למרוקו העלאווית.

סלא ידועה גם בזכות אומניה המייצרים עבודות עץ כגון שולחנות, כיסאות ומגשים. כדאי לעצור ליד אחד ממפעלי העץ בסלא ולהציץ גם בדרך שבה בעלי המלאכה יוצרים את יצירות העץ שלהם.<ref></ref>

==יהדות סאלי==
הכניסה לבית הקברות היהודי של סלא במרכזו שוכן קברו של הרב [[רפאל אנקווה]]
בסאלי הייתה קהילה גדולה, מהבולטות ביהדות מרוקו. הקהילה התפתחה בפרט לאחר גירוש ספרד. חלק ממגורשי ספרד שהתיישבו בסלה מצאו עצמם מתפרנסים, בהנהגת שמואל פלאג'י, מחיים כפיראטים כנגד ספינות ספרדיות ועם השנים גם ספינות בריטיות, ובימי שבת וחגים פסקו מהטלת אימתם על אויביהם. בין רבני העיר בראשית המאה ה-18 היו רב העיר הרב משה אלנקוואה, רבי חיים בן עטר הזקן, רבי משה בן צור ממגורשי ספרד, הרב אהרן הסבעוני מחבר הגהות ל"היכל הקודש" על הרמב"ם, הרב חיים ביבאס שכיהן גם כדיין בתטואן, הרב משה בוזגלו (אביו של הרב שלום בוזגלו), רבי חיים טולידאנו (מהרח"ט דמן סאלי) במאה ה-19 כיהן הרב יששכר אצראף שכיהן גם כרב עדת המערביים בירושלים וחתנו הרב רפאל אנקווה, שהיה לימים הרב הראשי הראשון למרוקו.

== ערים תאומות ==
* 

== קישורים חיצוניים ==

* 
* [https://www.britannica.com/place/Sale-Morocco סלא], באתר אנציקלופדיה בריטניקה
* 

==הערות שוליים==

קטגוריה:מרוקו: ערים
קטגוריה:מרוקו: ערי נמל
קטגוריה:קהילות יהודיות במרוקו
קטגוריה:פיניקים: מושבות
רפובליקת סלא

רפובליקת סלא הייתה עיר-מדינה עצמאית של ברברים ששכנה על חופי מרוקו במאה ה-17. הרפובליקה הייתה מוקד פיראטי בים התיכון במהלך קיומה. העיר סלא עצמה היא עיר עתיקה, עוד מן התקופה הפיניקית.
== היסטוריה ==
ראשיתה של העיר בהגירת אוכלוסייה מספרד הנוצרית, לאחר צו גירוש שהטיל פליפה השלישי, מלך ספרד בשנת 1607 על המוריסקוס מספרד. המוריסקוס - צאצאי המוסלמים שבחרו להתנצר בעת צווי הגירוש מ-1502 והלאה, במקום לעזוב את ספרד - לא הצליחו להיטמע בעיר רבאט בגלל הבדלי השפה, התרבות והדת. במקום זאת, הם הקימו את העיר סלא על גדתו השנייה של שפך הנהר בו רגרג. העיר הפכה במהרה למוקד לפיראטים, בעיקר ממוצא ברברי.

בשנת 1627, תושבי העיר תבעו את עצמאותם מהסולטאן זידאן אל נאסיר, וסירבו לשלם את מיסיהם. הרפובליקה שהוקמה נוהלה על ידי דיואן, מועצה בת 12–14 חברים הנבחרים מחדש בכל שנה, מושל ומפקד הנמל. לאחר מלחמת אזרחים ב-1630, שונתה שיטת הממשל, הדיואן הורחב (כשמחצית ממנו היו נציגי תושבי העיר אורנצ'וס ומחצית אנדלוסים) ל-16 נציגים, ומינוי מנהיג לאנדלוסים. 

עצמאותה של הרפובליקה הסתיימה ב-1668, כאשר הסולטאן מולאי אל ראשיד, מייסד השושלת העלאווית, כבש את המדינה.

בספר הפופולרי "רובינזון קרוזו", קרוזו נשבה בידי שודד הים "הטורקי", ונמכר לעבדות ברפובליקה.

==הערות שוליים==

קטגוריה:מדינות לשעבר באפריקה
קטגוריה:מרוקו: היסטוריה
בו רגרג

שפך נהר בו רגרג לים בתצפית מהמצודה של [[רבאט]]
בו רגרג (ערבית: أبو رقراق) הוא נהר הזורם במערב מרוקו ונשפך אל האוקיינוס האטלנטי, בין הערים רבאט וסלא. אורכו 240 ק"מ, ושפכו נמשך לאורך של כ-24 ק"מ. ספיקת הנהר הממוצעת היא 23 קוב בשנייה, ומגיעה בשיאה ל-1500 קוב בשנייה, בעת ההצפות ומקורותיו הם הגשמים שבהרי האטלס. הנהר הוא אחד הגדולים במדינה, ועל ערוצו נבנו מספר סכרים, הן לשליטה במי ההשקיה והן להפקת אנרגיה.

הנהר שימש את הפיניקים להקמת ערים בסמיכות לשפך הנהר, ומאוחר יותר את הרומאים. נמל הנהר היווה נמל רב חשיבות במשך מאות רבות, אך עם הקמת נמל קזבלנקה בשנת 1913 פחתה חשיבותו. 

==קישורים חיצוניים==

הנהר בעוברו ליד העיר [[סלא]]

קטגוריה:מרוקו: גאוגרפיה
קטגוריה:נהרות אפריקה הנשפכים לאוקיינוס האטלנטי